b'\n_START_ARTICLE_\nAiping Wang F\xc3\xbclepp\n_START_SECTION_\nDru\xc5\xbeinsko \xc5\xbeivljenje\n_START_PARAGRAPH_\nAiping Wang se je rodila leta 1952 v komunisti\xc4\x8dni  dru\xc5\xbeini v Nan\xc4\x8dangu na Kitajskem. V \xc4\x8dasu Kulturne revolucije je morala oditi delat na kitajsko pode\xc5\xbeelje. V prvem zakonu se ji je rodila h\xc4\x8di Lele Sun, ki je postala strokovnjakinja za Ji d\xc5\xbeing (Yi Jing). Leta 1989 je Aiping odpotovala v Jugoslavijo in tam spoznala hrva\xc5\xa1kega poslovne\xc5\xbea Aleksandra F\xc3\xbcleppa, s katerim se je nato poro\xc4\x8dila in mu kasneje rodila enega sina.\n_START_SECTION_\nPosvetna kariera\n_START_PARAGRAPH_\nPri 18 letih je postala znana igralka v Pekin\xc5\xa1ki operi, vendar je igralsko kariero opustila. Na Univerzi v Amoju je nato diplomirala iz podro\xc4\x8dja angle\xc5\xa1kega jezika in filozofije, v \xc4\x8dasu univerzitetnega \xc5\xa1tudija pa je bila tudi predsednica tamkaj\xc5\xa1nje \xc5\xa1tudetske organizacije.  Nato je postala ban\xc4\x8dni uradnik ter si kasneje na Univerzi v Nan\xc4\x8dangu pridobila tudi univerzitetno izobrazbo s podro\xc4\x8dja ekonomije ter v slu\xc5\xbebi dosegla polo\xc5\xbeaj direktorice za tuja zavarovanja za podro\xc4\x8dje province D\xc5\xbejang\xc5\xa1i. Leta 1986 si je pridobila tudi univerzitetno izobrazbo s podro\xc4\x8dja Tradicionalne kitajske medicine, pa tudi iz uradne medicine.\n_START_SECTION_\nDuhovna kariera\n_START_PARAGRAPH_\nKo je morala Aiping zaradi Kulturne revolucije bivati na kitajskem pode\xc5\xbeelju, je pri\xc4\x8dela z vsakodnevno vadbo borilne ve\xc5\xa1\xc4\x8dine Kung fu. Aiping Wang se je v svojem \xc5\xbeivljenju u\xc4\x8dila od sedmih mojstrov \xc4\x8digunga. Med letoma 1972 in 1979 je vadila tako gibajo\xc4\x8di se \xc4\x8digung kot tudi \xc4\x8digung meditacijo. Leta 1980 je po preizku\xc5\xa1anju ve\xc4\x8d zvrsti \xc4\x8digunga spoznala mojstrico D\xc5\xbejang (Jiang), ki jo je nau\xc4\x8dila tim. Prenatalni naravni \xc4\x8digung, za katerega je zna\xc4\x8dilno, da se energija (\xc4\x8di prena\xc5\xa1a preko govora.  Aiping Wang je znanje o tem \xc4\x8digungu prenesla tudi na Zahod, na Hrva\xc5\xa1ko in v  Slovenijo. Tam je postopoma oblikovala svjo lastno \xc4\x8digung metodo, ki jo je imenovala \xc4\x8cigong metoda Aiping Wang (v izrazu je Aiping Wang za \xc4\x8digung uporabila dejansko izgovorjavo \xc4\x8digong). To je bila osnova za razvoj duhovne tehnologije, ki jo je Aiping poimenovala Life Technology, v kateri je Aiping Wang F\xc3\xbclepp nato v letih 1992\xe2\x80\x931994 v ZDA v Phoenixu razvila metodo Shen Qi in kasneje v letih 1999 in 2000 \xc5\xa1e metodo fenomenizma. Leta 1998 je osnovala tim. Phenomena Academy na Novi Zelandiji._NEWLINE_Aiping Wang deluje tudi kot profesorica na univerzi za tradicionalno kitajsko kulturo v provinci D\xc5\xbejang\xc5\xa1i, ima polo\xc5\xbeaj svetovalke Kitajskega zdru\xc5\xbeenja za znanstveno raziskovanje \xc4\x8digonga, velemojstrica Ameri\xc5\xa1kega centra za raziskovanje \xc4\x8digonga, profesorica Kitajskega izobra\xc5\xbeevalnega in\xc5\xa1tituta za Ameriko in je \xc4\x8dlanica Svetovnega akademskega dru\xc5\xa1tva za medicinski \xc4\x8digong.'